**326/2022. (XII.5.) GJB számú határozat**

A Gazdasági és Jogi Bizottság – Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 14. § (4) bekezdés f) pontja alapján – egyetért azzal, hogy a **6467/9 hrsz.-ú**, **Rákóczi F. u. 3.** szám alatti kávézó helyiségre vonatkozó bérleti jogviszony az alábbi feltételekkel kerüljön meghosszabbításra:

* a bérleti jogviszony meghosszabbítása határozott, 5 évig tartó időtartamra szól,
* a bérleti díj összege 251.000,- Ft +ÁFA/hónap,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén kialakíthatja, felszerelheti és berendezheti,
* a bérlő a helyiség használatát másnak nem engedheti át,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részérnek megtérítésére nem tarthat igényt.

A Bizottság felhatalmazza a kezelő Savaria Szimfonikus Zenekar igazgatóját a bérleti szerződés módosítás aláírására.

**Felelős:** Dr. Nemény András polgármester

 Dr. Horváth Attila alpolgármester

 Bokányi Adrienn, a Gazdasági és Jogi Bizottság elnöke

 (A végrehajtásért felelős:

Nagyné dr. Gats Andrea, a Jogi és Képviselői Osztály vezetője

 Kiss Barna, a Savaria Szimfonikus Zenekar igazgatója)

**Határidő:** azonnal